Bundok Natib

Ang Bundok Natib ay isang di-aktibong bulkan at caldera na matatagpuan sa  lalawigan ng Bataan sa kanlurang Luzon. Ang bulkan ay sumasakop sa hilagang bahagi ng Tangway ng Bataan. Ang mga bundok at mga nakapalibot dito ay isang protektadong lugar, unang ipinahayag noong 1945, bilang Bataan National Park.

Mga Aktibidad ng Bulkan
Walang kasaysayan ng pagsabog ang Bundok Natib. Ayon sa pag-aaral noong 1991 ng (Panum at Rayem), pinapalagay na huling pumuputok ang bulkan noong panahon ng Holocene hanggang Pleystosin.  Sa isa pang naunang pag sasaliksik noong 1971 ng (Ebasco Services) ito ay pumutok sa pagitan ng 69,000 + / - 27,000 taong gulang. Ayon sa pag-aaral ni Dr Kevin Rodolfo ng Department of Earth and Environmental Sciences mula sa University of Illinois sa Chicago, nagkaroon pinakahuling pagsabog ang Bundok Natib sa pagitan ng 11,000 at 18,000 taon na ang nakakaraan matapos pag-aralan ang isang sinaunang-panahong pyroclastic flow mula sa ang bulkan papasok sa Subic Bay sa lalawigan ng Zambales.

Sa kasalukuyan ang aktibidad ng Bundok Natib ay pinag-aaralan sa limang maiinit na lugar ng bulkan. Ang  maiinit na batis sa  Natib caldera ay ang Asin, Mamot, Tigulangin, Uyong at Batis ng Paipit.  Ang maiinit na batis ay may temperatura mula  30-56°C, ito ay may mabagal na daloy at may matatagpuang bahagyang alkaline sa tubig nito.

Itinala ng ng Suriang Pilipino ng Bulkanolohiya at Sesmolohiya ang Bundok Natib ng  bilang isang posibleng aktibong bulkan.

Heolohiya
Karamihan sa mga batong matatagpuan sa  Natib ay  biotite, hornblende, andesite, hinahalintulad din  ang daloy ng dacite at dacitic tuffs sa Bundok Mariveles, sa katimugang bahagi ng Tangway ng Bataan. 

Ang Natib ay bahagi ng  kanlurang Sinturong Mabulkan ng Bataan kung saan kabilang ang aktibong  Bundok Pinatubo.

Tignan Din
Mga bulkan sa Pilipinas
Singsing ng Apoy ng Pasipiko

Mga Sanggunian

Kawing Panlabas
Philippine Institute of Volcanology and Seismology (PHIVOLCS), Natib page 
Smithsonian Institution's Global Volcanism Program, Natib page

Natib
Natib
Natib
Natib
Bataan
Natib